આટલી મોટી પરિક્રમા છતાં કોઈ તંત્ર દ્વારા કોઈ તૈયારી નહિ હોવાથી લોકો હાલાકી વેઠી રહયાં છ. નાંદોદ તાલુકા પ્રમુખ જતીન વસાવા અને કોંગ્રેસ ના આગેવાનોએ જિલ્લા કલેક્ટર ને આવેદન આપી હજુ ત્રણ દિવસ પરિક્રમા ચાલશે અને અમાસના રોજ સૌથી વધુ લોકો આવશે તો સુવિધાઓ ઉભી કરવા માંગ કરી છે. રામપુરાના આશ્રમના સદાનંદ મહારાજે પણ સુવિધાઓ વધારવામાં તંત્ર નિષ્ફળ રહ્યું હોવાના આક્ષેપ કર્યા છે. તેમણે વધુમાં જણાવ્યું હતું કે, ચૈત્ર માસમાં મોટી સંખ્યામાં ભક્તો પંચકોશી પરિક્રમા કરવા આવે છે. પરિક્રમાના 16 કિમીના રૂટ પર માળખાકીય સુવિધાઓનો અભાવ છે. તંત્ર અન્ય ખર્ચાઓને બદલે આ રૂટ પર ખર્ચો કરે તો ભક્તોની સુવિધામાં વધારો થશે.